
PËR PJESËMARRJEN E PERSONELIT TË FORCAVE TË ARMATOSURA TË REPUBLIKËS SË SHQIPËRISË NË MISIONIN E KOMBEVE TË BASHKUARA NË ABYEI (UNISFA)


Në mbështetje të nenit 101 të Kushtetutës, me propozimin e ministrit të Mbrojtjes, Këshilli i Ministrave

VENDOSI:

Neni 1

Pjesëmarrjen e 1 (një) ushtaraku të Forcave të Armatosura të Republikës së Shqipërisë në misionin e Kombeve të Bashkuara në Abyei (UNISFA).

Neni 2

Misioni i personelit të Forcave të Armatosura të Republikës së Shqipërisë është mbështetja dhe dhënia e kontributit në misionin e Organizatës së Kombeve të Bashkuara në Abyei (UNISFA).

Neni 3

Ushtarakët, të cilët marrin pjesë në misionin e Kombeve të Bashkuara në Abyei (UNISFA), për ditët e qëndrimit në këtë mision përfitojnë: 
a) pagën mujore;
b) dietën ditore për vështirësi shërbimi, në masën që do të caktohet me vendim të Këshillit të Ministrave.
Neni 4 

Ky akt normativ hyn në fuqi menjëherë dhe botohet në Fletoren Zyrtare.

